Provinsjale Steaten
Yn Nederlân foarmje de Provinsjale Steaten (meastal koartwei de Steaten neamd) sûnt 11 maart 2003 it kollektyf fan folksfertsjintwurdigers binnen de provinsje. Foar dizze datum foarmen de Provinsjale Steaten it bestjoer fan de provinsje. De haadtaak fan de Provinsjale Steaten is no it kontrolearjen fan it bestjoer, dat foarme wurdt troch de Deputearre Steaten.

Steateleden 
De leden fan de Provinsjale Steaten (Steateleden) wurde om de fjouwer jier streekrjocht keazen troch de stimrjochtige ynwenners fan de provinsje. It tal leden hinget ôf fan it ynwennertal en rint fan 39 foar in provinsje mei minder as 400.000 ynwenners, oant 55 foar in provinsje mei mear as 2.500.000 ynwenners.

Op harren beurt kieze dizze keazenen wer de leden fan de Deputearre Steaten en fan de Earste Keamer.

Fan 1813 oant 1850 keazen de aadlike leden fan de ridderskippen ien tredde fan de leden fan Provinsjale Steaten. De herfoarmings fan Thorbecke en de provinsjewet fan 1850 hawwe oan dat aadlike privileezje in ein makken.

Ferleging tal sitten 
Troch in feroaring fan de Provinsjewet is by de Provinsjale Steateferkiezings fan 7 maart 2007 it totale tal  fan Steateleden ferlege fan 764 nei 564. It maksimum fan 83 Steateleden waard ferlege nei 55, foar provinsjes mei mear as 2.000.000 ynwenners. It minimum fan 39 bleau gelyk, mar it minimum, dat gou foar provinsjes mei minder as 200.000 ynwenners, jildt sûnttiid foar provinsjes mei minder as 400.000 ynwenners. In oersjoch fan de feroaring yn sitten per provinsje:

In gefolch fan dizze ferleging fan it tal sitten is dat de kiesdrompel omheech gean sil. Ofhinklik fan de provinsje sil de kiesdrompel tusken 1,5% en goed 2% fan de stimmen lizze. Dêrtroch sil it dreger wurde foar lytse partijen om in sit heljen. Dat kin ek gefolgen hawwe foar de fertsjintwurdiging fan lytse partijen yn de Earste Keamer.

Ferkiezingsútslaggen 
Under oaren troch ôfsplissings kin it tal sitten binnen ien sittingsperioade feroarje. Dizze tabellen jouwe allinnich de gearstalling fan flak nei de ferkiezings.

2003 
Oare partijen:
 Fryslân: FNP 7, Gemeentebelangen Friesland 1
 Grinslân: Partij voor het Noorden 2
 Drinte: Onafhankelijke Partij Drenthe 1, Drents Belang/Drentse Ouderenpartijen 1,
 Noard-Hollân: Ouderenpartij Noord-Holland/Verenigde Senioren Partij 1
 Súd-Hollân: Leefbaar Zuid-Holland 1
 Seelân: Partij voor Zeeland 2
 Noard-Brabân: Leefbaar Brabant/Brabantse Onafhankelijke Federatie 1
 Limboarch: Partij Nieuw Limburg 2

2007 
Oare partijen:
 Fryslân: FNP 5
 Grinslân: Partij voor het Noorden 1
 Utert: Mooi Utrecht 1
 Noard-Hollân: Ouderenpartij Noord-Holland/Verenigde Senioren Partij 1
 Súd-Hollân: Leefbaar Zuid-Holland 1
 Seelân: Partij voor Zeeland 2
 Noard-Brabân: Brabantse Partij 1 
 Limboarch: Partij Nieuw Limburg 1

2011
Oare partijen:
 Fryslân: FNP 4
 Grinslân: Partij voor het Noorden 1
 Noard-Hollân: Ouderenpartij Noord-Holland 1
 Seelân: Partij voor Zeeland 2

2015
Oare partijen:
 Fryslân: FNP 4
 Grinslân: Groninger Belang 3, Partij voor het Noorden 1
 Drinte: Sterk Lokaal 1 
 Noard-Hollân: Ouderenpartij Noord-Holland 1
 Seelân: Zeeland Lokaal 1, Partij voor Zeeland 1
 Noard-Brabân: Lokaal Brabant 1 
 Limburch: Volkspartij Limburg 1, Lokaal-Limburg 1

2019
Oare partijen:
 Fryslân: FNP 4
 Grinslân: Groninger Belang 3, Partij voor het Noorden 2 
 Drinte: Sterk Lokaal 1 
 Seelân: Partij voor Zeeland 2 
 Noard-Brabân: Lokaal Brabant 1 
 Limburch: Lokaal-Limburg 2

Ferdieling nei partij

2023 
Oare partijen:
 Fryslân: FNP 4, Provinsjaal Belang Fryslân 1
 Grinslân: Groninger Belang 3, Partij voor het Noorden 1
 Drinte: Sterk Lokaal Drenthe 1
 Flevolân: Sterk Lokaal Flevoland 1
 Noard-Brabân: Lokaal Brabant 2
 Limboarch: Lokaal-Limburg 2

Ferdieling nei partij

Ferdieling nei provinsje

Namme 
Yn maaie 2008 besletten de Limboarchske Provinsjale Steaten harsels om te dopen ta Limboarchsk parlemint. Dêrmei is Limburch de iennige provinsje dêr't de folksfertsjintwurdiging net mear "Provinsjale Steaten" neamd wurdt.

Sjoch ek 
 Provinsjale Steaten fan Fryslân
 Provinsjale Steaten (histoarysk) oant 1795
 Steaten; betsjutting fan it begryp

Polityk yn Nederlân